কেউ আবার  মা বলে ডাকুক। এই ইচ্ছে থেকেই লড়াইটা শুরু হয়েছিল। পাশে ছিলেন চিকিত্সকরা। বয়সকে হেলায় হারিয়েছেন শুক্লা রায়। ৫৮-তে মা হয়েছেন তিনি। আর এই ঘটনাটি রীতিমতো সাড়া ফেলেছে এরাজ্যে।
 ওয়েব ডেস্ক : কেউ আবার  মা বলে ডাকুক। এই ইচ্ছে থেকেই লড়াইটা শুরু হয়েছিল। পাশে ছিলেন চিকিত্সকরা। বয়সকে হেলায় হারিয়েছেন শুক্লা রায়। ৫৮-তে মা হয়েছেন তিনি। আর এই ঘটনাটি রীতিমতো সাড়া ফেলেছে এরাজ্যে। ২০১৩ সালে দুর্গাপুরে থাকার সময় রায় দম্পতির সুখের সংসারে হঠাত্ই ঝড় আসে। দুর্ঘটনায় শুক্লা রায় হারান তাঁর একমাত্র মেয়েকে। শোকস্তব্ধ পরিবারে বদল আনে সংবাদপত্রের একটি খবর...শুরু হয় চিকিত্সা। পথটা মোটেই সহজ ছিল না। তবে দাঁতে দাঁত চেপে লড়াই চালিয়ে গিয়েছিলেন শুক্লা রায়। অবশেষে সব আরাধনার ফল মিলল... মায়ের কোল আলো করে এল ছোট্ট আরাধ্যা। পুরনো সব শোক দুঃখকে জয় করে এখন বাঁচার নতুন অর্থ খুঁজে পেয়েছেন শুক্লা শুক্লা রায় বলছেন, বয়স কোনও ফ্যাক্টর নয়। মনের জোর আর ইচ্ছেটাই আসল। ছোট্ট আরাধ্যাকে ঘিরে প্রাণ ফিরে পেয়েছে রায় পরিবার। শোকস্তব্ধ পরিবারে এখন শুধুই আনন্দ...